Karambolozott, öt métert zuhant és kigyulladt egy kocsi a 21-esen – Megrázó fotók a helyszínről
Az autó sofőr nem élte túl a balesetet.
Megrázó fotók készültek annak a balesetnek a helyszínén, amely szerda délelőtt történt a 21-es főút 32-es és 33-as kilométerszelvényénél, Mátraszőlős közelében. A képeken látható, hogy az autóból szinte semmi nem maradt.

Fotó: MTI

A katasztrófavédelem tájékoztatása szerint egy Salgótarjánból Hatvan irányába közlekedő kamion és a vele szemben haladó kocsi  ütközött össze. Utóbbi jármű  az út menti – csaknem öt méter mély – árokba zuhant és kigyulladt. A pásztói és a salgótarjáni hivatásos tűzoltók kiérkezésekor az autó teljes terjedelmében égett, a lángokat a tűzoltók két vízsugárral rövid időn belül eloltották, majd megkezdték a műszaki mentést. A kocsi sofőrje a helyszínen belehalt sérüléseibe.

Fotó: MTI
baleset